open-index/open-wikipedia-markdown huggingface dataset:
ხრაბროვოს საერთაშორისო აეროპორტი

**ხრაბროვოს საერთაშორისო აეროპორტი** () (IATA:**KGD**, ICAO: **UMKK**) — საერთაშორისო აეროპორტი რუსეთში. მდებარეობს ქალაქ კალინინგრადიდან ჩრდილოეთით 24 კმ-ში, სოფელ ხრაბროვოსთან ახლოს.

## ავიაკომპანიები და მიმართულებები 
## მგზავრების სტატისტიკა 
* 2002 - 163,000
* 2003 - 115,000
* 2004 - 209,000
* 2005 - 311,000
* 2006 - 731,626
* 2007 - 1,204,060
* 2008 - 1,920,000
* 2009 - 1,357,000
* 2010 - 1,023,990 
* 2011 - 1,229,017

## რესურსები ინტერნეტში
* ოფიციალური საიტი

## სქოლიო 
კატეგორია:რუსეთის აეროპორტები
კატეგორია:საერთაშორისო აეროპორტები
მონტენეგროს დროშა

**მონტენეგროს დროშა** — მონტენეგროს ერთ-ერთი ეროვნული სიმბოლო. მიიღეს 2004 წლის 12 ივლისს. დროშა არის სწორკუთხა ფორმის მეწამული ფერის ნაჭერი, ოქროსფერი საზღვრით. ცენტრში გამოსახულია სახელმწიფო გერბი. დროშის პროპრციებია 1:2. 

მონტენეგროს დროშა 1918 წლამდე, დამოუკიდებლობის დაკარგვამდე იყო სამფეროვანი (წითელი, ცისფერი, თეთრი) და ზედ გამოსახული იყო სახელმწიფო გერბი. დროშა მიიღეს რუსეთის დროშის ანალოგიურად. 1918-1941 წლებში მონტენეგროს დროშა არ ჰქონია. გერმანული ოკუპაციის შემდეგ მისი დროშა იყო მეწამული ფერის ლომისა და არწივის გამოსახულებით. ჩერნოგორიის სოციალისტური რესპუბლიკის დროშაც წითელ-ლურჯ-თეთრ ფერებში იყო, თუმცა ზედ გერბის ნაცვლად ვარსკვლავი იყო გამოსახული. დამოუკიდებლობის მიღების შემდეგ 1993-2004 წლებში მოქმედებდა სამფეროვანი დროშა პროპორციით 1:3. 

თანამედროვე დროშა მიიღეს 2004 წელს. 

## ისტორიული დროშები 

ფაილი:Crnogorski alaj barjak.png| ჩერნოგორიის სამთავროს დროშა 1852—1876
ფაილი:Naval Ensign of Montenegro 1881-1918.svg| სავაჭრო დროშა 1881—1918
ფაილი:Flag of the Kingdom of Montenegro.svg| ჩერნოგორიის სამეფოს დროშა 1910—1918
ფაილი:Flag of SR Montenegro.svg|ჩერნოგორიის სოციალისტური რესპუბლიკის დროშა

## რესურსები ინტერნეტში
*მონტენეგროს დროშა
*Encyclopaedia Britannica, Flag of Montenegro

კატეგორია:მონტენეგროს ეროვნული სიმბოლოები
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით
ნიკოლა მიროტიჩი

200px|მინიატიურა
**ნიკოლა მიროტიჩი** (; დ. 11 თებერვალი, 1991, ტიტოგრადი, ჩერნოგორიის სოციალისტური რესპუბლიკა, იუგოსლავია) — მონტენეგროელი პროფესიონალი კალათბურთელი. მიიღო ესპანეთის მოქალაქეობა.

პროფესიონალური კარიერა დაიწყო ესპანეთის გუნდში რეალ-მადრიდში 2008 წლის სეზონში. 2014 წლიდან ჩიკაგო ბულზის მოთამაშეა.

## რესურსები ინტერნეტში
* Nikola Mirotić   - acb.com 
* Nikola Mirotić  - draftexpress.com
* Nikola Mirotić - eurobasket.com
* Nikola Mirotić - euroleague.net
* Nikola Mirotić

კატეგორია:მონტენეგროელი კალათბურთელები
კატეგორია:ესპანელი კალათბურთელები
კატეგორია:დაბადებული 1991
კატეგორია:დაბადებული 11 თებერვალი
კატეგორია:ცოცხალი ადამიანები
შიშვლები

**შიშვლები** () ასევე ცნობილი, როგორც **„შიშველი“** — 1993 წლის ბრიტანული შავი იუმორის მქონე დრამა, რომლის სცენარის ავტორი და რეჟისორია მაიკ ლი. ფილმში მთავარ როლს ასრულებს დევიდ თიულისი, რომელიც თამაშობს *ჯონის*, მჭერმეტყველ ინტელექტუალს, ფილოსოფოსსა და კონსპირაციის თეორეტიკოსს. ფილმმა მოიპოვა რამდენიმე ჯილდო, მათ შორის საუკეთესო რეჟისორისა და საუკეთესო მსახიობის პრიზები კანის კინოფესტივალზე. „შიშვლები“ გახდა მაიკ ლისთვის კარიერის ახალი მწვერვალი, როგორც რეჟისორისთვის და საერთაშორისო აღიარება მოუტანა მანამდე უცნობ თიულისს.

ლიმ პირველად ამ ისტორიის იდეა მანჩესტერში, 1960-იანი წლების დასაწყისში, სტუდენტობისას მოიფიქრა: 

1965 წელს, ლიმ თანამშრომლობა დაიწყო დევიდ ჰალიუელთან, ორი კვირით იქირავა „იუნითის თეატრი“ და რეჟისორობა გაუწია ჰალიუელის პიესის „Little Malcolm and His Struggle Against the Eunuchs“-ის პირველ დადგმას. თეატრის კრიტიკოსის, მაიკლ კოვენის თქმით, „მალკოლმ სკროუდაიკი აშკარად შიშველში ჯონის წინამორბედია. სკროუდაიკი იყო ხულიგანი სამხატვრო სკოლის სტუდენტი და აბსურდული იდეოლოგი ჰადერსფილდიდან, რომელსაც გოგოებთან პრობლემები ჰქონდა და თავისი მასწავლებლები სძულდა... პიესა ალფრედ ჟარის უბუ მეფესთან საერთო, სიღრმისეულად განცდილ სკოლურ უხეშობას იზიარებდა, რომელიც თავდაპირველად ერთ-ერთი მათემატიკის მასწავლებლის წინააღმდეგ დაწერილი ბოროტი შეტევა იყო.“

## რესურსები ინტერნეტში
* 
* 
* 
* 

## სქოლიო
კატეგორია:ბრიტანული ფილმები
კატეგორია:ინგლისურენოვანი ფილმები
კატეგორია:1993 წლის ფილმები
კატეგორია:მაიკ ლის ფილმები
დედოფალ მოდის მიწა

**დედოფალ მოდის მიწა** () — აღმოსავლეთ ანტარქტიდის ტერიტორიის ნაწილი. განლაგებულია კოტსის მიწასა და ენდერბის მიწის სანაპიროებს (ა. გ. 20° და ა. გ. 44°38') შორის. მასზე პრეტენზიას აცხადებს ნორვეგია და მისი დამოკიდებული ტერიტორიაა. ფართობი — დაახლოებით 2 500 000 კმ². სახელი დაერქვა ნორვეგიის დედოფლის მოდის პატივსაცემად (მთლიანი სახელია Maud Charlotte Mary Victoria; 1869 წლის 26 ნოემბერი — 1938 წლის 20 ნოემბერი).

ამ ტერიტორიის მნიშვნელოვან ნაწილზე (ახალი შვაბია) პრეტენზიას აცხადებდა მესამე რაიხი (1939 წლიდან). ნორვეგიამ პრეტენზიები ამ ტერიტორიაზე წამოაყენა 1938 წელს. 1939 წლის 14 იანვრის სამეფო ბრძანებით დაარსდა «ნორვეგიული სექტორი», ანუ «ბუვეს სექტორი», დასავლეთის გრძედის 20°-სა და აღმოსავლეთის გრძედის 44°38’-ს შორის. ამ ტერიტორიების მართვა დაევალა ვაჭრობის მინისტრს ოსლოში. დედაქალაქის საოლქო სასამართლოს კომპეტენცია გავრცელდა «ბუვეს სექტორზეც».

1961 წლიდან ტერიტორია მოექცა ანტარქტიდის შესახებ შეთანხმების მოქმედების და სამხრეთი პოლარული რეგიონის სხვა საერთაშორისო შეთანხმებების ქვეშ, რომლებიც ნებას რთავენ მხოლოდ საკვლევ-სამეცნიერო სამუშაოების ჩატარებას. ამ შეთანხმებების შესაბამისად ნორვეგიის ტერიტორიული პრეტენზიები ს. გ. 60°-ის სამხრეთით არსებულ ყველა მიწაზე უვადოდ გაყინულია.

დედოფალ მოდის მიწის ტერიტორიაზე მოქმედებს რამდენიმე სამეცნიერო სადგური, მათ შორის რუსული «ნოვოლაზარევსკაია» და გერმანული „ნოიმაიერი III“.

## ლიტერატურა
*Земля Королевы Мод // Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978.
*Словарь современных географических названий / Рус. геогр. о-во. Моск. центр; Под общ. ред. акад. В. М. Котлякова. Институт географии РАН. — Екатеринбург: У-Фактория, 2006.

კატეგორია:ნორვეგიის საგრაფოები
კატეგორია:ნორვეგიის ზღვისიქითა ტერიტორიები
კატეგორია:ანტარქტიდის მიწები
რამადი

**რამადი** () — ქალაქი ცენტრალურ ერაყში. ბაღდადიდან 110 ხოლო ფალუჯადან 50 კილომეტრში დასავლეთით. ანბარის მუჰაფაზის უდიდესი ქალაქი და დედაქალაქი. რამადი გაშენებულია ევფრატის სანაპიროზე.

2015 წლის მაისში რამადი აიღეს ერაყისა და ლევანტის ისლამური სახელმწიფოს შეიარაღებულმა ძალებმა.

## რესურსები ინტერნეტში 
* Iraq Image - Ramadi Satellite Observation 
* Quixote in Ramadi by MB Wilmot

## სქოლიო 
კატეგორია:ერაყის ქალაქები
მერი ბერდის მიწა

[მინი|მერი ბერდის მიწა (წითლად) [ანტარქტიდა|ანტარქტიდის რუკაზე]]
**მერი ბერდის მიწა** () — დასავლეთ ანტარქტიდის ტერიტორიის ნაწილი. განლაგებულია ელსუორთის მიწასა და როსის ტერიტორიას სანაპიროებს (დ. გ. 103° და 158°) შორის.

ყინულის სისქე საშუალოდ 1000-2000 მეტრია, ალაგ-ალაგ 4000 მეტრამდე. მყინვარის საფარის საფუძველი ხშირად დევს ზღვის დონეზე დაბლა. ყველაზე მაღალი წერტილია — სიდლის მთა (4181 მეტრი). მერი ბერდის მიწას გარს ეკვრის ამუნდსენის ზღვა.

მიწამ თავის დასახელება მიიღო 1929 წელს რიჩარდ ბერდის მეუღლის პატივსაცემად. სანაპიროს ნაწილებს ჰქვიათ *ნაპირები* (სონდერსის ნაპირი, რუპერტის ნაპირი, ჰობსის ნაპირი, ბაკუტისის ნაპირი, უოლგრინის ნაპირი).

1951 წელს ანტარქტიდაში იაპონიის ტერიტორიული პრეტენზიების ლიკვიდაციის შემდეგ (სექტორი დასავლეთის გრძედის 80°-დან დასავლეთის გრძედის 150°-მდე) მერი ბერდის მიწა აღმოჩნდა ამ კონტინენტის ერთადერთი „არავის ტერიტორია“, ანუ ისეთი, რომელიც არ არის მსოფლიოს არც ერთი ქვეყნის ოფიციალური პრეტენზიის ობიექტი. აშშ-ს უნდოდა ამის გაკეთება, მაგრამ 1959 წლამდე ვერ მოასწრეს ამის გაკეთება, როდესაც ხელი მოეწერა ანტარქტიდის შესახებ შეთანხმებას, რომელმაც უვადოდ გაყინა ყველა პრეტენზია სამხრეთი გრძედის 60°-ის სამხრეთით ნებისმიერი მიწის მფლობელობაზე.

მერი ბერდის მიწაზე ყველაზე უფრო ცნობილი პოლარული სადგურებია — რუსული «რუსკაია» და ამერიკული «ბერდი».

## იხილეთ აგრეთვე 
*ელსუორთი
*დასავლეთი ანტარქტიდა
*პეტრე I-ის კუნძული

## ლიტერატურა 
*

## რესურსები ინტერნეტში 
* White Ocean of Ice

კატეგორია:მერი ბერდის მიწა
კატეგორია:დასავლეთი ანტარქტიდა
კატეგორია:ანტარქტიდის მიწები
კაიროს მეწამული ვარდი

**კაიროს მეწამული ვარდი** () — ვუდი ალენის 1985 წლის ფილმი.

## ჯილდოები
;BAFTA
#საუკეთესო ფილმი
#საუკეთესო ორიგინალური სცენარი: ვუდი ალენი

;ოქროს გლობუსი
#საუკეთესო სცენარი

;სეზარი
#საუკეთესო უცხოური ფილმი

## რესურსები ინტერნეტში
* 
* 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:რომანტიკული კომედიები
კატეგორია:1985 წლის ფილმები
კატეგორია:ვუდი ალენის ფილმები
ნარიან-მარის აეროპორტი

**ნარიან-მარის აეროპორტი** () (IATA: **NNM**, ICAO: **ULAM**) — ორმაგი დანიშნულების აეროპორტი რუსეთში. მდებარეობს ქალაქ ნარიან-მარიდან აღმოსავლეთით 3 კმ-ში. 

## რესურსები ინტერნეტში
* Сухановский А. Ф. Окрылённая тундра. Архангельск, СК-Россия, 2006, 228 с.* 

კატეგორია:რუსეთის აეროპორტები
პეჩორის აეროპორტი

**პეჩორის აეროპორტი** () (IATA: **PEX**, ICAO: **UUYP**) — აეროპორტი რუსეთში. მდებარეობს ქალაქ პეჩორიდან სამხრეთ-დასავლეთით 5კმ-ში. 

## რესურსები ინტერნეტში
* პეჩორის აეროპორტი

კატეგორია:რუსეთის აეროპორტები
პეტროზავოდსკის აეროპორტი

**პეტროზავოდსკის აეროპორტი** () (IATA: **PES**, ICAO: **ULPB**) — ორმაგი დანიშნულების აეროპორტი რუსეთში. მდებარეობს ქალაქ პეტროზავოდსკიდან ჩრდილო-დასავლეთით 12 კმ-ში, სოფელ ბესოვეცში. აეროპორტს შეუძლია მცირე ზომის თვითმფრინავების მომსახურება.

## რესურსები ინტერნეტში
* ოფიციალური საიტი

კატეგორია:რუსეთის აეროპორტები
სარაევოს კინოფესტივალი

**სარაევოს კინოფესტივალი** () — სამხრეთაღმოსავლეთ ევროპის პირველი და წამყვანი კინოფესტივალი.  
## ისტორია
ფესტივალი 1995 წლის ოქტომბერში, სარაევოს ალყის დროს დაარსდა. მისი მიზანი სარაევოს მულტიკულტურული და ტოლერანტული გარემოს აღდგენა და შენარჩუნება იყო. ალყისა და მძიმე ზოგადი ფონის გამო ორგანიზატორები დამსწრეთა მცირე რაოდენობას ელოდნენ, მაგრამ მათდა გასაკვირად ორკვირიან ფესტივალს 15 ათასამდე ადამიანი დაესწრო, მათ შორის 37 კი 15 სხვადასხვა ქვეყნიდან. მას შემდეგ ფესტივალი ყოველწლიურად ტარდება. 2001 წელს ფესტივალი ევროპის ფილმების ასოციაციამ შეიყვანა იმ თერთმეტ ფესტივალში, სადაც საუკეთესო მოკლემეტრაჟიანი ფილმები ვლინდება. იმ წელს ფესტივალზე გაიმარჯვა დანის ტანოვიჩის ფილმმა "Ničija zemlja", რომელმაც ასევე აიღო ოსკარი. 2007 წლიდან ბერლინალესთან თანამშრომლობით ფესტივალს დაემატა კამპუსი ახალგაზრდა ნიჭიერი რეჟისორების დასახმარებლად. 2013 წელს ფესტივალზე გაიმარჯვა ქართველი რეჟისორის, ნანა ექვთიმიშვილის ფილმმა გრძელი ნათელი დღეები.
## პროგრამა
* საბავშვო პროგრამა 
* მოზრდილთა არენა ()
* ახალი მიმდინარეობები ()
* ახალი მიმდინარეობები მოკლე მეტრაჟით ()
* ღია ცის ქვეშ ()
* პანორამა ()
* დოკუმენტური პანორამა ()
* რეგიონული (საკონკურსო) ჩვენება – მხატვრული, მოკლემეტრაჟიანი, დოკუმენტური ()
* ფოკუსში ()
## სქოლიო
კატეგორია:საერთაშორისო კინოფესტივალები
კატეგორია:კინოფესტივალები
მერსად ბერბერი

**მერსად ბერბერი** (; დ. 1 იანვარი 1940, ბოსანსკი პეტროვაცი, იუგოსლავიის სამეფო — გ. 7 ოქტომბერი 2012, ზაგრები, ხორვატია) — ბოსნიელი მხატვარი.

## ბიოგრაფია
ბერბერი დაიბადა ბოსანსკი პეტროვაცში, 1940 წლის 1 იანვარს. იგი ლუბლიანის ხელოვნებათა აკადემიას ამთავრებს, 1978 წლიდან კი მასწავლებელია სარაევო ხელოვნებათა აკადემიაში. ბოსნიის ომის დაწყების შემდეგ ცხოვრობდა და მოღვაწეობდა ხორვატიის ტერიტორიაზე – ზაგრებსა და დუბროვნიკში.

## ჯილდოები
1966 წლიდან მოყოლებული ბერბერმა ორმოცდაათზე მეტი ჯილდო მიიღო, მათ შორის:
* ოქროს მედალი და საპატიო სიგელი ტრიესტის გრაფიკული ხელოვნების პირველი საერთაშორისო გამოფენიდან.
* პირველი ადგილი სან-პაულოს მე-11 საერთაშორისო ბიენალეზე.
* ტოკიოს მე-10 საერთაშორისო ბიენალეს საპატიო პრიზი.
* პირველი ადგილი მე-7 ხმელთაშუაზღვის საერთაშორისო ბიენალეზე (ალექსანდრია).
* ICOMის ჯილდო მონტე კარლოში.
* კრაკოვის ჯილდო გრაფიკული ხელოვნების მე-4 საერთაშორისო ბიენალეზე.
* ლალით კალას აკადემიის გრან-პრი მე-5 ინდურ ტრიენალეზე (დელი).

## სქოლიო
კატეგორია:ბოსნიელი მხატვრები
კატეგორია:დაბადებული 1 იანვარი 
კატეგორია:დაბადებული 1940
კატეგორია:გარდაცვლილი 7 ოქტომბერი
კატეგორია:გარდაცვლილი 2012
კატეგორია:მხატვრები ანბანის მიხედვით
კოტორის ყურე

მინი|კოტორის ყურეს ხედი.
**კოტორის ყურე** ასევე **ბოკა** (მონტ.: Boka kotorska/Бока которска) — ადრიატიკის ზღვის მოღუნული ფორმის ყურე მონტენეგროს სამხრეთ-დასავლეთში. ერთ დროს მას ევროპის ყველაზე სამხრეთით მდებარე ფიორდი ეწოდებოდა, თუმცა სინამდვილეში ის წარმოადგენს რიას რომელიც ორიენის მთიანეთიდან მომავალი მდინარის რეგრესიით წარმოიშვა. 

ყურის სიღრმე ზღვიდან კოტორის ნავსადგურამდე დაახლოებით 28 კილომეტრს წარმოადგენს, ხოლო მისი სანაპირო ზოლი წარმოადგენს 107,3 კილომეტრს. ის შეჭრილია დინარის მთიანეთის სიღრმეში. ლოვჩენის და ორიენის მთიანეთებს შორის. ყურის ყველაზე ვიწრო ადგილი სოფელ სტრაიტთან სიგანეში შეადგენს მხოლოდ 340 მეტრს. 2013 წლის შემდეგ ყურეს გადაკვეთა შესაძლებელია ბორნით. 

ყურის სანაპიროზე ადამიანები ანტიკური დროიდან ცხოვრობდნენ, დღეისთვის შემორჩენილი შუა საუკუნეების დასახლებები არის: კოტორი, რისანი, ტივატი, პერასტი, პრჩანი და ჰერცეგ-ნოვი. ყურე წარმოადგენს მნიშვნელოვან ტურისტულ ცენტრს. კოტორის ისტორიულ-კულტურული და ბუნებრივი რეგიონი 1979 წლიდან წარმოადგენს მსოფლიო მემკვიდრეობის ძეგლს.

## რესურსები ინტერნეტში 
* Kotor town and Bay of Kotor Photos
* Bay of Kotor in Montenegro
* Foundation for Culture and Tradition of Boka Kotorska "Project Rastko-Boka" 

კატეგორია:ხმელთაშუა ზღვის ყურეები
ჩევაპი

thumb|250პქ|ჩევაპი სინზე
**ჩევაპი** () ან *ჩევაპჩიჩი* () — დაკეპილი შემწვარი ხორცისგან და დამატებით სხვა ინგრედიენტებისგან მომზადებული კერძი. ბალკანური სამზარეულოს ნაწილია. მიიჩნევა ბოსნიელებისა და სერბების ეროვნულ კერძად. გავრცელებულია მეზობელ ქვეყნებშიც.

## ეტიმოლოგია 
სახელი ჩევაპი მოდის ოსმალური ქებაფიდან ( ), რომელსაც თავის მხრივ სპარსული და არაბული ფესვები აქვს. მას სლავური კნინობითი ფორმა დაემატა, ამ სახელით გავრცელდა ბალკანეთსა და მეზობელ მხარეებში (,  ćevapčići/ćevapi; : ; ; ; , ). სიტყვა ჩევაპი მრავლობითი ფორმაა, მაგრამ როგორც წესი იგი გამოიყენება, რადგან მცირე ზომის გამო ჩევაპი რამდენიმე ერთდროულად მზადდება და მიირთმევენ.

## ისტორია 
დაკეპილი ხორცისა და სხვა ინგრედიენტებისგან კერძის მომზადება დაფიქსირებულია ანტი-ოსმალო აჯანყებულებს – ჰაიდუკებს შორის, რომელსაც ჰაიდუკური ჩევაპი () ეწოდებოდა. სერბეთში ასევე გავრცელებულია ლესკოვაცური ჩევაპი – ის ტრადიციული სერბული პლესკავიცის სოსისისებური ფორმაა. ქალაქ ლესკოვაცში, სადაც გაჩნდა ეს კერძი, ყოველწლიური ჩევაპების ფესტივალი იმართება. ბელგრადში ჩევაპი მეცხრამეტე საუკუნის სამოციან წლებში გამოჩნდა, სადაც იგი დიდ ბაზარში, ტანასკო რაიჩის კაფანაში მზადდებოდა და მალევე გავრცელდა მთელ ქალაქში. ბელგრადიდან კი – აღმოსავლეთ სერბეთსა და მაკედონიაში. 1933 წელს ჩევაპი მარიბორში (სლოვენია) პირველად შეიტანა ლესკოვაცელმა წვრილმა მოვაჭრემ.

## სუფრაზე 
როგორც წესი, ერთი პორცია ჩევაპი 5დან 10 ცალამდეა, რომელიც ბრტყელ პურშია ჩალაგებული. მიირთმევენ ხახვთან, ნაღებთან, კაიმაღთან, აივართან (აჯიკის მსგავსი საწებელი), ხაჭოსთან და ა.შ. ერთად. ბოსნიელები როგორც წესი საქონლის ან ცხვრის ხორცისგან ამზადებენ ჩევაპის, როდესაც სერბები ღორის ხორცსაც იყენებენ.
ავსტრიაში, ჩეხეთსა და სლოვაკიაში ჩევაპი მდოგვით, ხახვითა და კარტოფილით ფასტ-ფუდის ერთ-ერთი გავრცელებული სახეობაა.

## ვარიაციები 
### ბოსნიური 
* ტრავნიკის ჩევაპი () — ცენტრალური ბოსნიის ტრადიციულად მესაქონლეობის მიმდევარი რეგიონიდან. მზადდება მხოლოდ საქონლის ხორცით.
* სარაევოს ჩევაპი () — გამოიყენება როგორც საქონლის, ასევე ცხვრის ხორცი ან შერეული ფარში.
* ბანია ლუკას ჩევაპი () — ერთად იწვება ოთხ-ოთხი ჩევაპი.
* ტუზლის ჩევაპი () – ერბოს სუპსა და სომუნთან ერთად.

### სერბული 
* ლესკოვაცის ჩევაპი () — ტრადიციული სერბული პლესკავიცის სოსისისებური ფორმაა.
* ნოვიპაზარის ჩევაპი () — პურში არ დებენ და მიირთმევენ ხახვთან ერთად.

## სქოლიო 
კატეგორია:ხორცის კერძები
კატეგორია:სლავური სამზარეულო
კატეგორია:ბოსნიური სამზარეულო
კატეგორია:სერბული სამზარეულო
დიპტიქი

**დიპტიხი** (, „ორად დაკეცილი“, ანუ „ორკარედი“) — მართლმადიდებლური ღვთისმსახურების დროს, მსოფლიოს მართლმადიდებელ ეკლესიათა მეთაურების მოხსენიების ან ადგილობრივ ეკლესიათა მეთაურების მოხსენიების რიგითობა. 

## ისტორია
ყოველი ადგილობრივი, ანუ ავტოკეფალური ეკლესია და მათი პატრიარქები თანასწორნი არიან და არ არსებობს იერარქიული დამოკიდებულება ერთმანეთზე, მაგრამ არსებობს საპატრიარქო კათედრების რანგირება პატივის მიხედვით. აღნიშნული გამართლებულია პრაქტიკული მოსაზრებითაც, კერძოდ დიპტიხი წირვა-ლოცვის დროს გამოიყენება რათა განისაზღვროს მღვდელმთავართა თანმიმდევრობა და ასევე მათი მოხსენიების ადგილი წარმოთქმულ კვერექსებსა, თუ მოსახსენებლებში.

თავდაპირველად ქართულ ეკლესიას დიპტიხში ეკავა მეექვსე ადგილი რომის პაპის, კონსტანტინოპოლის, ალექსანდრიის, ანტიოქიისა და იერუსალიმის პატრიარქების შემდეგ. XI საუკუნეში მომხდარი დიდი სქიზმის გამო მართლმადიდებლური დიპტიხიდან ამოვარდა რომის პაპი, ხოლო 1589 წელს კონსტანტინოპოლის საპატრიარქომ სცნო ავტოკეფალურად რუსეთის ეკლესია და ოფიციალურად მიანიჭა საპატრიარქო რანგი, ხოლო დიპტიხში მეხუთე ადგილი, 1920 წელს კონსტანტინოპოლმა სცნო სერბეთის საპატრიარქოს მეექვსე ადგილი, 1925 წელს რუმინეთის საპატრიარქოს მეშვიდე, ხოლო 1953 წელს ბულგარეთის საპატრიარქოს მერვე ადგილი. საქართველოს 1917 წელს აღდგენილი ავტოკეფალია და საპატრიარქო წოდება კი — მხოლოდ 1990 წელს, კათოლიკოს-პატრიარქ ილია II-ის ღვაწლის შედეგად. შესაბამისად ქართულმა ეკლესიამ დიპტიხში მეექვსე ადგილიდან მეცხრე ადგილზე გადაინაცვლა. 2019 წლის 6 იანვარს უკრაინის მართლმადიდებელმა ეკლესიამ ავტოკეფალიის ტომოსი მიიღო.

## საპატრიარქო დიპტიქი
ქვემოთ მოყვანილია მართლმადიდებელი ეკლესიის მხოლოდ საპატრიარქო დიპტიქი ისტორიულ ჭრილში.

## წყარო
* საქართველოს მართლმადიდებელი ეკლესიის ადგილი დიპტიხში

კატეგორია:მართლმადიდებლობა
ბერეზანკის რაიონი

**ბერეზანკის რაიონი** () — რაიონი უკრაინაში, მიკოლაივის ოლქში. მისი ფართობია 1 378 კმ². 2015 წლის აღწერის მონაცემებით რაიონის მოსახლეობა 23 728 ადამიანს შეადგენდა, ხოლო სიმჭიდროვე 17 კაცს კმ²-ზე. ბერეზანკის რაიონის ადმინისტრაციული ცენტრია ქალაქი ბერეზანკა.

## იხილეთ აგრეთვე
* უკრაინის ადმინისტრაციული დაყოფა
* უკრაინის რაიონები

## სქოლიო
კატეგორია:მიკოლაივის ოლქის რაიონები
შეთანხმება ანტარქტიდის შესახებ

thumb|right|ანტარქტიდის შესახებ შეთანხმების ემბლემა.
**შეთანხმება ანტარქტიდის შესახებ** — ხელშეკრულებაა, რომელიც ითვალისწინებს ანტარქტიდის დემილიტარიზაციას, მის მხოლოდ მშვიდობიანი მიზნებისათვის გამოყენებას და ბირთვული იარაღისაგან თავისუფალ ზონად გადაქცევას. ხელშეკრულება დაიდო 1959 წლის 1 დეკემბერს ვაშინგტონში და ძალაში შევიდა 1961 წლის 23 ივნისს 12 პირველმონაწილე სახელმწიფოს ხელმოწერის შემდეგ.

## მიზნები 
ხელშეკრულების მთავარი მიზანია — ანტარქტიკის მთელი კაცობრიობის ინტერესებისათვის გამოყენების უზრუნველყოფა. ასევე გათვალისწინებულია სამეცნიერო კვლევების თავისუფლება და საერთაშორისო თანამშრომლობის ხელშეწყობა. ანტარქტიდაში იკრძალება ნებისმიერი ბირთვული აფეთქებები და რადიაქტიური მასალების დამარხვა. 1982 წელს, როგორც ანტარქტიდის შესახებ შეთანხმების სისტემის ნაწილი და მისი IX სტატიის შესრულება, ძალაში შევიდა **ანტარქტიკის ზღვის ცოცხალი რესურსების შენარჩუნების შესახებ კონვენცია** (**ანტკომი**). ამ კონვენციის მუხლების პრაქტიკაში გამოყენებას არეგულირებს **ანტკომის კომისია**, რომლის შტაბ-ბინა მდებარეობს ავსტრალიის ტასმანიის შტატის ქალაქ ჰობარტში.

## კლასიფიკაცია 
2010 წლის იანვრისთვის ხელშეკრულების მონაწილეთა რიცხვში შედის 46 სახელმწიფო, რომელთაგან 28 კონსულტატიური მხარეა. ხელშეკრულებასთან მიმართებაში ექსპერტები გამოყოფენ ქვეყნების სამ ჯგუფს:
* რომლებსაც ჰქონდათ ტერიტორიული პრეტენზიები ხელშეკრულებაზე ხელმოწერამდე — ესენია: ავსტრალია, არგენტინა, დიდი ბრიტანეთი, ახალი ზელანდია, ნორვეგია, საფრანგეთი და ჩილე.
* რომლებმაც დაიტოვეს უფლება გამოეცხადებინათ ასეთი პრეტენზიები — ესენია: პერუ, საბჭოთა კავშირი/რუსეთი, აშშ და სამხრეთ აფრიკის რესპუბლიკა.
* რომლებსაც არ ჰქონიათ ოფიციალური ტერიტორიული პრეტენზიები — ესენია: ბელგია, ბულგარეთი, ბრაზილია, გერმანია, ინდოეთი, იტალია, ჩინეთი, პაკისტანი, პოლონეთი, რუმინეთი, უკრაინა, ურუგვაი, ჩეხეთი, შვედეთი, ეკვადორი, სამხრეთი კორეა და იაპონია.

## ხელშეკრულების მონაწილე ქვეყნები 
პირველმონაწილე სახელმწიფოები გამოყოფილია **სქლად**.

აქტუალურია 2015 წლის აპრილისათვის

## სქოლიო
კატეგორია:ანტარქტიდა
კატეგორია:ცივი ომის ხელშეკრულებები
კიტა ჩხენკელი

**კიტა ჩხენკელი** (დ. 8 ნოემბერი, 1895 — გ. 22 ოქტომბერი, 1963, ციურიხი) — ქართველი ენათმეცნიერი.

## ბიოგრაფია
კიტა ჩხენკელი საქართველოს პირველი საგარეო საქმეთა მინისტრის, აკაკი ჩხენკელის ძმა იყო. მან ცხოვრების გზად მეცნიერება აირჩია და თავისი მოღვაწეობით შეძლო ევროპელები დაეინტერესებინა ქართველებითა და ქართული ენით. იგი დაიბადა სასულიერო ოჯახში. კიტამ 1912 წელს წარჩინებით დაამთავრა ქუთაისის გიმნაზია. მოსკოვის უნივერსიტეტში ეუფელბოდა სამართალსა და მსოფლიო ლიტერატურას 1913-1917 წლებში. საქართველოს მთავრობის სტიპენდიით 1920 წელს ჩაირიცხა გერმანიაში, ჰალეს უნივერსიტეტის ფილოსოფიის მიმართულებაზე. 1936 წელს მან ჰამბურგერის უნივერსიტეტში პოლიტეკონომიის დოქტორის ხარისხი მოიპოვა. ოცდაათიანი წლების მეორე ნახევარში ჩხენკელმა ჰამბურგის უნივერსიტეტის ენათმეცნიერების განყოფილებაში გადაინაცვლა და რუსული ენის შესახებ ლექციების წაკითხვა დაიწყო. მისი ახალი კოლეგები, ლინგვისტები ჩხენკელის მშობლიური ენის თავისებურებებითაც დაინტერესდნენ და რამდენიმე თვეში მას ქართული ენის კურსების ხელმძღვანელობაც დაავალეს. კიტა ჩხენკელის ლექციების წყალობით ქართული ენით დაინტერესებულთა წრე ყოველწლიურად იზრდებოდა. მოიპოვა საუკეთესო სპეციალისტის სახელი და ქართული ენის ლექტორად სხვა უნივერსიტეტებმაც მიიწვიეს. საბოლოოდ, ჩხენკელმა პოლიტეკონომიას ენათმეცნიერებაში მოღვაწეობა აირჩია. მან მეორე მსოფლიო ომის მიმდინარეობის დროს დაიწყო მუშაობა ქართულ-გერმანულ ლექსიკონსა და ქართული ენის სახელმძღვანელოზე, მაგრამ მისი მასალები 1943 წელს ჰამბურგის დაბომბვას შეეწირა. მეორე მსოფლიო ომის შემდეგ ჩხენკელი შვეიცარიაში გადასახლდა და იქ განაგრძო ნაყოფიერი მოღვაწეობა. ციურიხის კონფედერაციულ უნივერსიტეტში მან ქართული სტამბა „ამირანი" დააარსა, სადაც გამოსცა „ვისრამიანის" თარგმანი, 1958 წელს დაბეჭდა ფუნდამენტური ნაშრომი „ქართული ენის შესავალი", რომელიც გერმანულენოვან სამყაროში დღემდე მიიჩნევა ქართველოლოგიის კლასიკურ სახელმძღვანელოდ. ციურიხის უნივერსიტეტში დააარსა ქართველოლოგიური კათედრა. ამავე უნივერსიტეტში ჩხენკელმა უამრავი მასალა შეაგროვა „ვეფხისტყაოსნის" აკადემიური გამოცემისა და ქართულ-გერმანული ლექსიკონის დასასტამბად. ქართულ-გერმანული ლექსიკონის გამოცემა 26 ნაკვეთად, რომლის პირველი ექვსი წიგნი ავტორის სიცოცხლეში გამოქვეყნდა, ხოლო მეშვიდეზე მუშაობის დროს კიტა ჩხენკელი გარდაიცვალა, საბოლოოდ 1974 წელს დასრულდა და იგი მნიშვნელოვან მოვლენად არის შეფასებული ქართველოლოგიის ისტორიაში.

კიტა ჩხენკელი 68 წლის ასაკში ციურიხში გარდაიცვალა ბრონქოპნევმონიით. დაკრძალეს იქვე. დღეისათვის საფლავი დაკარგულია. კიტა ჩხენკელის არქივი 2018 წელს გადაეცა ივანე ჯავახიშვილის სახელობის თბილისის სახელმწიფო უნივერსიტეტს.

## რესურსები ინტერნეტში
*ბიოგრაფია

კატეგორია:დაბადებული 8 ნოემბერი
კატეგორია:დაბადებული 1895
კატეგორია:გარდაცვლილი 22 ოქტომბერი
კატეგორია:გარდაცვლილი 1963
კატეგორია:ქართველი ენათმეცნიერები
აბუხალოს გამოქვაბულები

**აბუხალოს გამოქვაბულების კომპლექსი** — არქეოლოგიური და არქიტექტურული ძეგლი, რომელიც მდებარეობს ამავე სახელწოდების სოფლის დასავლეთით (ქარელის მუნიციპალიტეტი, სოფელი აბუხალო), კლდეზე, რომლის ქვედა ნაწილი დაფარულია წიწვოვანი ტყით, ხოლო მისი ზედა ნაწილი შიშველია. გამოქვაბულებში შესვლა შესაძლებელია მხოლოდ აღმოსავლეთისა და დასავლეთის მხრიდან. დასავლეთის მისასვლელი გამაგრებული იყო მაღალი გალავნით. კომპლექსი XVII-XVIII საუკუნით თარიღდება. იგი წარმოადგენდა კლდეში ნაკვეთ რვა სხვადასხვა ზომის ქვაბულისაგან შემდგარ მონასტერს. პირველი ქვაბული შედარებით მცირე ზომისაა და მასთან არსებული წყარო 1940 წელს მომხდარი მიწისძვრის შედეგად დაშრა. მეორე — კლდეში ამოკლეთილი ოთახი მთლიანად გაჭვარტლულია და აქედან კარი გადის მესამე — აგურით ამოშენებულ მესამე მომრგვალებულ ოთახში, რომელიც შელესილი და შეთეთრებულია. მეორე ოთახი გადის ბაქანზე, საიდანაც შესაძლებელია მე-4 და შემდეგ მე-5 ოთახში გადასვლა. ამ უკანასკნელ ოთახებში სათოფურებია, რომლებიც ხეობისკენაა მიმართული. მეოთხე ოთახის ბაქანიდან შესაძლებელია მე-6 ოთახში მოხვედრა და შემდეგ ვიწრო გვირაბით მე-7 ოთახში. ამ უკანასკნელის 3 კედელი აგურითაა ნაშენები, ხოლო მეოთხე კლდოვანი ქანებისგან შედგება. სათავსი შელესილი და შეთეთრებულია. ეს ოთახი უკავშირდება ეკლესიას, რომლის კედლები აგურისაა და შეთეთრებულია. მოხატულია ეკლესიის შესასვლელის მარჯვენა მხარე, სადაც გამოსახულია მშენებლობის სცენა და წმინდანები.

## ლიტერატურა
კატეგორია:ქარელის მუნიციპალიტეტის არქეოლოგიური ძეგლები
კატეგორია:კლდის არქიტექტურა
Monkey Me

***Monkey Me*** — ფრანგი მომღერალ მილენ ფარმერის მეცხრე სტუდიური ალბომი. გამოვიდა Polydor-ზე 2012 წლის 3 დეკემბერს. ალბომი #1 პოზიციაზე ავიდა საფრანგეთის ჩარტში, თუმცა შერეული შეფასება მიიღო კრიტიკოსებისგან. ალბომს ბრილიანტის სერტიფიკატი მიენიჭა.

2013 წელს, ალბომის მხარდასაჭერად გაიმართა საგასტროლო ტური *Timeless 2013 Tour*.

## სიმღერების სია
## ჩარტი
### უმაღლესი პოზიცია
## სერტიფიცირებები და გაყიდვები
## რესურსები ინტერნეტში 
* www.mylene.net

## სქოლიო 
კატეგორია:მილენ ფარმერის ალბომები
კატეგორია:2012 წლის ალბომები
Bleu Noir

***Bleu Noir*** — ფრანგი მომღერალ მილენ ფარმერის რიგით მერვე სტუდიური ალბომი. გამოვიდა 2010 წლის 6 დეკემბერს, ლეიბლზე Universal Music Group. მომღერლის სხვა ნამუშევრებისგან განსხვავებით ლორან ბუტონამ არ მიიღო მონაწილეობა ალბომის ჩაწერაში. პროდიუსერის სახით მის მაგივრად იმუშავეს მობიმ, დარიუს კილერმა და RedOne-მა.

2011 წელს, ლეიბლმა გამოაქვეყნა ინფორმაცია ალბომის ოფიციალური გაყიდვების შესახებ. *Bleu Noir*-ის 500 000 ასლი დაიყიდა და ბრილიანტის სერტიფიკატი მიენიჭა. 2010 წლის 29 ნოემბერს ალბომი ხელმისაწვდომი გახდა მომღერლის *Myspace*-ის ოფიციალურ გვერდზე.

## სიმღერების სია
## სინგლები 
## ჩარტები და სერტიფიცირებები 
### ჩარტები
### სერტიფიცირებები
## რესურსები ინტერნეტში 
* www.mylene.net

## სქოლიო 
კატეგორია:2010 წლის ალბომები
კატეგორია:მილენ ფარმერის ალბომები
კატეგორია:Polydor Records-ის ალბომები
კატეგორია:ალბომები მობის პროდიუსერობით
კატეგორია:ალბომები RedOne-ს პროდიუსერობით
კატეგორია:ფრანგულენოვანი ალბომები
ტაბეკენამუნი

**ტაბეკენამუნი** — ძველი ეგვიპტის დედოფალი ოცდამეხუთე დინასტიიდან, მესამე გარდამავალი პერიოდის  დროს. ტაბეკენამუნი შესაძლოა ეგვიპტის ფარაონის ტაჰარქას მეუღლე იყო.
## რესურსები ინტერნეტში 
* ეგვიპტის ოცდამეხუთე დინასტია

კატეგორია:ძველი ეგვიპტის დედოფლები
კატეგორია:ეგვიპტის ოცდამეხუთე დინასტიის დედოფლები
სობეკემსაფი (დედოფალი)

**სობეკემსაფი** — ძველი ეგვიპტის დედოფალი მეჩვიდმეტე დინასტიიდან, მეორე გარდამავალი პერიოდის დროს. სობეკემსაფი ეგვიპტის ფარაონის ნუბხეპერე ინტეფის მეუღლე იყო.
## რესურსები ინტერნეტში 
* ეგვიპტის მეჩვიდმეტე დინასტია

კატეგორია:ძველი ეგვიპტის დედოფლები
კატეგორია:ეგვიპტის მეჩვიდმეტე დინასტიის დედოფლები
სიტრა

**სიტრა** — ძველი ეგვიპტის დედოფალი მეცხრამეტე დინასტიიდან, ახალი სამეფოს პერიოდის დროს. სიტრა ეგვიპტის ფარაონის რამსეს I-ის მეუღლე და სეთი I-ის დედა იყო.
## რესურსები ინტერნეტში 
* ეგვიპტის მეცხრამეტე დინასტია

კატეგორია:ძველი ეგვიპტის დედოფლები
კატეგორია:ეგვიპტის მეცხრამეტე დინასტიის დედოფლები
სიტამუნი

**სიტამუნი** — ძველი ეგვიპტის დედოფალი მეთვრამეტე დინასტიიდან, ეგვიპტის ახალი სამეფოს პერიოდის დროს. სიტამუნი ეგვიპტის ფარაონის ამენჰოტეპ III-ის შვილი და მეუღლე იყო.
## რესურსები ინტერნეტში 
* ეგვიპტის მეთვრამეტე დინასტია

კატეგორია:ძველი ეგვიპტის დედოფლები
კატეგორია:ეგვიპტის მეთვრამეტე დინასტიის დედოფლები
სეშემეტკა

**სეშემეტკა** — ძველი ეგვიპტის დედოფალი პირველი დინასტიიდან, ეგვიპტის ადრეული სამეფოს პერიოდის დროს. სეშემეტკა ეგვიპტის ფარაონის დენის მეუღლე და ფარაონ ანეჯიბის დედა იყო.
## რესურსები ინტერნეტში 
* ეგვიპტის პირველი დინასტია

კატეგორია:ძველი ეგვიპტის დედოფლები
კატეგორია:ეგვიპტის პირველი დინასტიის დედოფლები
მონტენეგროს ჰიმნი

**მონტენეგროს ჰიმნი** (**"Oj, svijetla majska zoro"** - ო, მაისის ნათელო განთიადო.) — მონტენეგროს ეროვნული ჰიმნი, რომელიც 2004 წელს მიიღეს. ჰიმნად მიღებამდე ის იყო მონტენეგროელების პოპულარული ხალხური სიმღერა. არსებობს ტექსტის მრავალი ვარიანტი, ყველაზე ძველი არის XIX საუკუნის მეორე ნახევრის, რომელსაც ეწოდება - "ოჰ, გმირობის ნათელი განთიადი, ოჰ!".

## ტექსტი 
## რესურსები ინტერნეტში 
* მონტენეგროს პრეზიდენტი 
* მონტენეგროს მთავრობა 
* Himnuszok

კატეგორია:ეროვნული ჰიმნები
კატეგორია:მონტენეგროს ეროვნული სიმბოლოები
Nokia Lumia 1320

**Nokia Lumia 1320** — კომპანია Nokia-ს მიერ წარმოებული ფაბლეტური სმარტფონი. მუშაობს ოპერაციულ სისტემა Windows Phone 8-ზე. მის შესახებ ინფორმაცია 2013 წლის 22 ოქტომბერს გახდა ცნობილი, ხოლო 2014 წლის პირველ კვარტალში მოწყობილობამ დღის სინათლე იხილა და აზიის ბაზარზე გამოჩნდა. მოწყობილობა აღჭურვილია 6 დუიმიანი ClearBlack IPS LCD ეკრანით, რაც მას Nokia Lumia 1520-თან ერთად უდიდესი ეკრანის მქონე Windows Phone-ად აქცევს. მიუხედავად დიდ ეკრანისა მისი გარჩევადობა არც ისე შთამბეჭდავია 1280 х 720-ზე. ეკრანი ხასიათდება მაღალი კონტრასტულობითა და ხედვის მაღალი კუთხით. ფერების საწყის გარჩევადობად არჩეულია ბუნებრივსა და მკვეთრს შორის გარდამავალი ტონალობა. ფერთა აღქმა ძალიან ახლოსაა sRGB სტანდარტთან, რაც საერთო ჯამში იდეალურთან მიახლოებული გამოსახულებას იძლევა. Lumia 1320-ში გამოიყენება წინა თაობის 2-ბირთვიანი პროცესორი Snapdragon S4 Adreno 305-ის ამაჩქარებლით და გააჩნია 1გბ ოპერატიული მეხსიერება. დაკომპლექტებულია კომუნიკაციის სტანდარტული ნაკრებით: 8გბ-იანი შიდა მეხსიერება (ბარათებით მისი გაზრდის შესაძლებლობით), Wi-Fi b/g/n, Bluetooth 4.0, GPS, NFC მოდული, LTE-ს მხარდაჭერა ყველა მოდიფიკაციის მიერ. Lumia 1320 აღჭურვილია ერთ-ერთი ყველაზე დიდი მოცულობის 3400 mAh-იანი ელემენტით რაც აპარატის ხანგრძლივ მუშაობას უზრუნველყოფს. სმარტფონს ასევე აქვს 5 მეგაპიქსელიანი ძირითადი კამერა რომელსაც გააჩნია LED ფლეში და Full HD ვიდეოს გადაღების შესაძლებლობა. 

## იხილეთ აგრეთვე
* Microsoft Lumia
* Microsoft Lumia 640 XL

## სქოლიო
კატეგორია:Windows Phone
კატეგორია:Nokia-ს მობილური ტელეფონები
საფრანგეთის ზღვისიქითა დეპარტამენტი

**საფრანგეთის ზღვისიქითა დეპარტამენტი** (, შემოკლებით DOM) — საფრანგეთის დეპარტამენტი, რომელიც მდებარეობს საფრანგეთის მეტროპოლიიდან დაშორებით. ზღვისიქითა დეპარტამენტებს აქვთ იგივე პოლიტიკური სტატუსი, რაც მეტროპოლიის დეპარტამენტებს.

1946 წელს მეოთხე რესპუბლიკის მიერ მიღებული კონსტიტუციის თანახმად, საფრანგეთის კოლონიები გვადელუპა და მარტინიკა კარიბის ზღვაში, საფრანგეთის გვიანა სამხრეთ ამერიკაში და რეიუნიონი ინდოეთის ოკეანეში განისაზღვრა, როგორც ზღვისიქითა დეპარტამენტები. მას 2011 წლის 31 მარტის რეფერენდუმის შედეგად ასევე დაემატა მაიოტა ინდოეთის ოკეანეში. არის რა საფრანგეთის და ევროპის კავშირის განუყოფელი ნაწილი, ზღვისიქითა დეპარტამენტები წარმოდგენილნი არიან საფრანგეთის ეროვნულ ასამბლეაში, საფრანგეთის სენატში, საფრანგეთის სოციალურ და ეკონომიკურ საბჭოში, ევროპის პარლამენტში ირჩევენ წევრებს და ვალუტის სახით აქვთ ევრო.

1982 წლიდან, საფრანგეთის ხელისუფლების მიერ ჩატარებული დეცენტრალიზაციის პოლიტიკის თანახმად, ზღვისიქითა დეპარტამენტებში ირჩევა რეგიონული საბჭოები, რომლებსაც აქვთ საფრანგეთის დეპარტამენტების საბჭოების ანალოგიური უფლებამოსილება. 2003 წელს მომხდარი კონსტიტუციის გადახედვის შედეგად ხმარებაში შემოვიდა ტერმინი — «საფრანგეთის ზღვისიქითა რეგიონი», მაგრამ სინამდვილეში კანონმდებლობა არ აძლევს უპირატესობას რომელიმე დასახელებას და ახალი ტერმინი პრაქტიკულად არ გამოიყენება ფრანგულ მასმედიაში.
Oui mais... non

„**Oui mais... non**“ — ფრანგი მომღერალ მილენ ფარმერის სიმღერა. გამოიცა, როგორც პირველი სინგლი სტუდიური ალბომიდან *Bleu Noir*,  ლეიბლზე Polydor. სიმღერის ტექსტი დაწერა ფარმერმა, მუსიკაზე იმუშავა RedOne-მა.

სიმღერამ პირველად გაიჟღერა რადიო *NRJ*-ში, 2010 წლის 29 სექტემბერს.

## პერსონალი
* მილენ ფარმერი – ტექსტი
* RedOne – მუსიკა
* ჰერვ ლიუისი - ფოტო
* ჰენრი ნოი – დიზაინი
* *RedOne Productions LLC / Stuffed Monkey* – გამომცემლობა
* Polydor – ლეიბლი

### ჩარტი
## რესურსები ინტერნეტში 
* www.mylene.net

## სქოლიო
კატეგორია:მილენ ფარმერის სიმღერები
კატეგორია:2010 წლის სინგლები
კატეგორია:2010 წლის სიმღერები
კატეგორია:ფრანგული სიმღერები
მიჰაილო ლალიჩი

**მიჰაილო ლალიჩი** (; დ. 7 ოქტომბერი 1914, ტრეპჩა — გ. 30 დეკემბერი, 1992, ბელგრადი) — სერბი  მწერალი, სცენარისტი და ჟურნალისტი. სერბეთის მეცნიერებათა აკადემიის წევრი 1968 წლიდან. ჩერნოგორიის მეცნიერებათა აკადემიის წევრი 1973 წლიდან. იუგოსლავიის სოციალისტური შრომის გმირი.

მიჰაილო ლალიჩი 1950-1970-იანი წლების სერბული და ჩერნოგორიული ლიტერატურის ცენტრალური ფიგურაა.

## რესურსები ინტერნეტში
* Mihailo Lalić
* Михайло Лалич на сайте imdb 

## სქოლიო
კატეგორია:სერბი მწერლები
კატეგორია:მონტენეგროელი მწერლები
კატეგორია:დაბადებული 1914
კატეგორია:მწერლები ანბანის მიხედვით
ნიკოლა ვუჩევიჩი

250px|მინიატიურა
**ნიკოლა ვუჩევიჩი**  (; , დ. 24 ოქტომბერი 1990) — მონტენეგროელი პროფესინალი კალათბურთელი. თამაშობს ნაციონალური საკალათბურთო ასოციაციის გუნდ ჩიკაგო ბულზის შემადგენლობაში. ვუცევიჩი არის მონტენეგროს კალათბურთელთა ეროვნული ნაკრების წევრი. თამაშობს თავდამსხმელისა და ცენტრის პოზიციაზე.  

საკალათბურთო კარიერა დაიწყო 2011 წელს მონტენეგროს გუნდ ბუდუჩნოსტში. 2011-2012 წლებში თამაშობდა ფლადელფია-76-ში. 2012 წლიდან ორლანდო მეჯიკის მოთამაშეა.

## რესურსები ინტერნეტში
* NBA.com Profile

კატეგორია:მონტენეგროელი კალათბურთელები
კატეგორია:დაბადებული 1990
კატეგორია:დაბადებული 24 ოქტომბერი
კატეგორია:ცოცხალი ადამიანები
ცოცხანა

**ცოცხანა** () — მცენარეთა გვარი ცოცხანასებრთა ოჯახისა. ერთ- და მრავალწლოვანი ბალახები ან ბუჩქებია. 

200-ზე მეტი სახეობა გავრცელებულია ამერიკის ტროპიკებსა და სუბტროპიკებში. საქართველოში გვხვდება 3, მათგან 2 გზადმოყოლილია; ხშირად გვხვდება სამკურნალო ცოცხანა. იგი 30 — 100 სმ სიმაღლის ბალახია და თავთავებად შეკრებილი წვრილი მოცისფრო-სოსანი ყვავილები აქვს. 

იზრდება ტენიან, დანაგვიანებულ ადგილებზე, ნათესებში მთის შუა სარტყელამდე. შეიცავს შხამიან ნივთიერებას. ფესვები იხმარება სანელებლად, თაფლოვანია. გამოიყენება ხალხურ მედიცინაში.

## ლიტერატურა
კატეგორია:ვერბენასებრნი
მილოვან ჯილასი

250px|მინიატიურა
**მილოვან ჯილასი** (;დ.  12 ივნისი, 1911, პოდბიშჩე, ჩერნოგორიის სამეფო — გ. 20 აპრილი 1995, ბელგრადი) — იუგოსლავიის პოლიტიკური მოღვაწე და ლიტერატორი. წარმოშობით ჩერნოგორიელი. იუგოსლავიის საკავშირო ფედერალური სკრუპშჩინის თავმჯდომარე 1953-1954 წლებში.

დაიბადა 1911 წელს. სწავლობდა ლიტერატურასა და სამართალს ბელგრადის უნივერსიტეტში. 1932 წელს გახდა იუგოსლავიის კომუნისტური პარტიის წევრი. მეორე მსოფლიო ომის დროს მონაწილეობდა პარტიზანულ ბრძოლებში ფაშისტების წინააღმდეგ. 1953-1954 წლებში იყო იუგოსლავიის პარლამენტის თავმჯდომარე. 1956 წელს სააგენტო ფრანს-პრესისათვის მიცემული საჯარო განცხადების შემდეგ, რომელიც გმობდა სსრკ-ის შეჭრას უნგრეთში, დააპატიმრეს და მიუსაჯეს სამი წელი. 1957 წელს ჩამოართვეს სახალხო გმირის ორდენი, რომლითაც 1953 წელს დააჯილდოეს.

ციხეში დაკავებული იყო ლიტერატურული საქმიანობით და თარგმნით. გათავისუფლების შემდეგ საზღვარგარეთ გამოსცა წიგნი „საუბრები სტალინთან“, რომელიც კიდევ ერთი, ამჯერად ხუთწლიანი დაპატიმრების საბაბი გახდა. 1966 წელს მოახდინეს მისი ამნისტია. ამის შემდეგ განაგრძო დისიდენტური მოღვაწეობა.

გარდაიცვალა 1995 წელს.

## რესურსები ინტერნეტში
*Milovan Đilas and Serbian political emigration   
*Nije bio ideološki pisac  
*Milovan Djilas writings at the Hoover Institution Archives

კატეგორია:მონტენეგროელი მწერლები
კატეგორია:დაბადებული 12 ივნისი
კატეგორია:დაბადებული 1911
კატეგორია:გარდაცვლილი 20 აპრილი
კატეგორია:გარდაცვლილი 1995
დასავლეთი ანტარქტიდა

thumb|right|300px|დასავლეთი ანტარქტიდის რუკა
**დასავლეთი ანტარქტიდა** — გეოგრაფიული რეგიონი, ანტარქტიდის ორი ძირითადი რეგიონიდან ერთი. გარს ეკვრის წყნარი და ატლანტიკის ოკეანეები. დასავლეთი ანტარქტიდა მოიცავს ანტარქტიდის ნახევარკუნძულს, ხმელეთის ვრცელ მასივს დასავლეთის გრძედის 40-ე და 160-ე გრადუსებს შორის, რომელიც გამოყოფილია აღმოსავლეთი ანტარქტიდიდან ტრანსანტარქტიკული მთებით, სამხრეთ შეტლანდის კუნძულებს და სამხრეთ ორკნეის კუნძულებს.

დასახელება «დასავლეთი ანტარქტიდა» არსებობდა 90 წელზე უფრო მეტი ხნის მანძილზე, მაგრამ ფართე გამოყენებაში შევიდა საერთაშორისო გეოფიზიკური წლისა (1957-1958 წლები) და კვლევების შემდეგ, რომლის დროსაც დადგინდა, რომ ტრანსანტარქტიკული მთები ანტარქტიდის დასავლეთი და აღმოსავლეთი რეგიონების ბუნებრივი გამყოფია.

დასავლეთი ანტარქტიდის დიდი ნაწილი დაფარულია ყინულით.

კატეგორია:კონტინენტები
*
მიოდრაგ ბულატოვიჩი

**მიოდრაგ ბულატოვიჩი** (, დ. 20 თებერვალი 1930, ბიელო-პოლე – გ. 15 მარტი 1991, იგალო) — სერბი მწერალი, წერდა სერბულ ენაზე.

ბავშვობიდან დაავადდა ეპილეფსიით, გვიან ისწვლა კითხვა. დაამთავრა კრუშევაცის გიმნაზია, შემდეგ ბელგრადის უნივერსიტეტი. სწავლობდა ლიტერატურასა და ფსიქოლოგიას. უნივერისტეტის დასრულების შემდეგ მუშაობდა როგორც ჟურნალისტი. როგორც მწერალი, მისი დებიუტი შედგა 1956 წელს წიგნით, რომელმაც დაიმსახურა სერბეთის მწერალთა კავშირის პრემია.

სიცოცხლის ბოლო წლებში გახდა სოციალისტური პარტიის წევრი.

## რესურსები ინტერნეტში
*Miodrag Bulatović u srpskog književnosti/ Prired. Dragomir Brajkovic, Dragoljub Šćekić. Andrijevica: Stupovi; Beograd: Mladost, 1997
*Pijanović P. Poetika groteske: pripovedačka umetnost Miodraga Bulatovića. Beograd: Narodna knj./Alfa, 2001
*Шукало М.  Одмрзавање језика: поетика страности у дјелу Миодрага Булатовића. Banja Luka: Grafid; Beograd: Prosveta, 2002

## სქოლიო
კატეგორია:სერბი მწერლები
კატეგორია:მონტენეგროელი მწერლები
კატეგორია:დაბადებული 1930
კატეგორია:გარდაცვლილი 1991
კატეგორია:მწერლები ანბანის მიხედვით
Microsoft Lumia 430

**Microsoft Lumia 430** — 2 სიმ-ბარათიანი სმარტფონი, რომელიც შემუშავებულია Microsoft Mobile-ის მიერ. წარმოდგენილი იყი 2015 წლის მარტში, Google-ის მიერ წარმოებული Android One-ის კუნკურენციის გასაწევად. აქვს ორბირთვიანი Qualcomm Snapdragon 200 MSM8210 1200Mhz პროცესორი და LCD Transmissive დისპლეი, რომელიც გამოსახავს 16 მილიონ ფერს. ძირითადი კამერა 2 მეგაპიქსელიანია, ხოლო ჩაშენებული მეხსიერება 8 გიგაბაიტიანი. ოპერატიული მეხსიერება 1 გიგაბაიტს აღწევს. აღჭურვილია 1500 mAh-ანი აკუმულატორით, რომელიც აპარატს აძლევს შესაძლებლობას იმუშაოს 456 საათი მოლოდინის რეჟიმში და 12.9 საათი სასაუბრო რეჟიმში. აქვს ფართო საკომუნიკაციო საშუალებები, მათ შორის: Web-ბრაუზერი, EDGE, WiFi, სტერეო Bluetooth, და USB-პორტი. აუდიო გასასვლელის ზომა 3.5 მმ შეადგენს. მობილურ ტელეფონს ჩაშენებული აქვს Skype, Office და OneDrive. აღსანიშნავია, რომ სმარტფონს აქვს აგრეთვე GPS მიმღები. წონა 127.9 გრამი.

## იხილეთ აგრეთვე
*Microsoft Lumia
*Microsoft Lumia 540

## სქოლიო
კატეგორია:Windows Phone
კატეგორია:სმარტფონები
Microsoft Lumia 540

**Microsoft Lumia 540** — 2 სიმ-ბარათიანი სმარტფონი, რომელიც შემუშავებულია Microsoft Mobile-ის მიერ. მუშაობს საოპერაციო სისტემა Windows Phone 8.1-ზე. აქვს ოთხბირთვიანი Qualcomm Snapdragon 200 MSM8210 1200Mhz პროცესორი და 5-ინჩიანი IPS LCD დისპლეი, რომელიც გამოსახავს 16 მილიონ ფერს. საკომუნიკაციო საშუალებებია: Web-ბრაუზერი, EDGE, WiFi, სტერეო Bluetooth, და USB-პორტი. აუდიო გასასვლელის ზომა 3.5 მმ შეადგენს. აქვს ავტო-ფოკუსიანი 8.0 მეგაპიქსელიანი ძირითადი კამერა, ხოლო ფრონტალური კამერა 5.0 მეგაპიქსელიანია, რომელსაც ფართოკუთხოვანი ოპტიკა აქვს. აღჭურვილია ძლიერი, 2200 mAh-ანი, ასახდელი აკუმულატორით, რომელიც აპარატს აძლევს შესაძლებლობას იმუშაოს 576 საათი მოლოდინის რეჟიმში და 26 საათი სასაუბრო რეჟიმში. ოპერატიული მეხსიერება 1 გიგაბაიტიანია, ხოლო ფლეშ-მეხსიერება 8 გიგაბაიტიანი, რომელსაც აქვს 128 გიგაბაიტის ტევადობის მქონე microSD-ბარათის მხარდაჭერა.  აღსანიშნავია, რომ სმარტფონს აქვს აგრეთვე GPS მიმღები. უფასო ღრუბლოვანი მეხსიერების მოცულობა 30 გიგაბაიტამდეა. მნიშვნელოვანია, რომ Microsoft Lumia 540-ს ავტოსურათების გადაღებებისთვის გააჩნია ფირმული მოწყობილობა Lumia Selfie. წონა 152 გრამი.

## რესურსები ინტერნეტში
*Microsoft Lumia
*Microsoft Lumia 535

## სქოლიო
კატეგორია:Windows Phone
კატეგორია:სმარტფონები
Microsoft Lumia 640

**Microsoft Lumia 640** და **Microsoft Lumia 640 XL** — 2 სიმ-ბარათიანი სმარტფონი, რომელიც შემუშავებულია კომპანია Microsoft-ის მიერ. დაანონსებულია Microsoft-ის მიერ Mobile World Congress-ზე ქალაქ ბარსელონაში 2015 წლის 2 მარტს. მუშაობს საოპერაციო სისტემა Windows Phone 8-ზე, თუმცა განახლება იძლევა Windows 10-ის გამოყენების საშუალებასაც. აქვს 4-ბირთვიანი Qualcomm Snapdragon 400 1200Mhz პროცესორი და 5-ინჩიანი HD IPS LCD დისპლეი, რომელიც დაცულია Gorilla Glass 3-ით და გამოსახავს 16 მილიონ ფერს. აქვს 8.0 მეგაპიქსელიანი ძირითადი კამერა ავტო-ფოკუსითა და შუქდიოდური განათებით, ხოლო ფრონტალური კამერა 1.0 მეგაპიქსელიანია, თუმცა მისი ვიდეოგაფართოება 720p (HD, 1280 x 720) უდრის. გააჩნია 8 გიგაბაიტიანი ჩაშენებული მეხსიერება, ხოლო ოპერატიული მეხსიერება 1 გიგაბაიტიანია. მეხსიერების ბარათის ტიპია MicroSD. აღჭურვილია ძლიერი, 2500 mAh-ანი აკუმულატორით, რომელიც აპარატს აძლევს შესაძლებლობას იმუშაოს 864 საათი მოლოდინის რეჟიმში და 26.5 საათი სასაუბრო რეჟიმში. აქვს ფართო საკომუნიკაციო საშუალებები, მათ შორის: Web-ბრაუზერი, EDGE, LTE (4G), WiFi, NFC, სტერეო Bluetooth, და USB-პორტი. აუდიო გასასვლელის ზომა 3.5 მმ შეადგენს. აღსანიშნავია, რომ სმარტფონს აქვს აგრეთვე GPS მიმღები. უფასო ღრუბლოვანი მეხსიერების მოცულობა 30 გიგაბაიტამდეა.

მთლიანობაში მოდელი 640 წარმოდგენილია ორი აპარატით: საკუთრივ Microsoft Lumia 640-ით და Microsoft Lumia 640 XL-ით, რომელიც ფაბლეტს წარმოადგენს და აღჭურვილია ძლიერი, 3000 mAh-ანი აკუმულატორით და აგრეთვე 13.0 მეგაპიქსელიანი ძირითადი კამერით, ავტო-ფოკუსით, ხოლო ფრონტალური კამერა 5.0 მეგაპიქსელიანია.

## იხილეთ აგრეთვე
* Microsoft Lumia
* Nokia Lumia 630
* Nokia Lumia 1320

## სქოლიო
კატეგორია:Windows Phone
კატეგორია:სმარტფონები
Nokia Lumia 520

**Nokia Lumia 520** — სმარტფონი, რომელიც შემუშავებულია Nokia-ის მიერ. მუშაობს საოპერაციო სისტემა Windows Phone 8-ზე. 2013 წლის სექტემბერში იგი გახდა ყველაზე გაყიდვადი Windows მოწყობილობა მსოფლიოში, რომელიც უფრო მეტ ერთეულად გაიყიდა, ვიდრე Windows phone-ის, PC-სა თუ Tablet-ის სხვა რომელიმე მოდელი. 2014 წლის ივლისისთვის როგორც მაღალი მოთხონადობის მქონე პროდუქტი — Lumia 520-ის აქტივირებული ეგზემპლარების რაოდენობამ 12 მილიონზე მეტი ერთეული შეადგინა და Nokia-სა და Microsoft-სთვის საკვანძო როლს ასრულებდა. მისი უმნიშვნელო მემკვიდრე გახდა Nokia Lumia 525.

Nokia Lumia 520 აღჭურვილია 1 გიგაჰერციანი Qualcomm Snapdragon S 4 MSM8227 Krait, DualCore პროცესორითა და სენსორული 4 დუიმიანი ეკრანით, რომელიც გამოსახავს 16 მილიონ ფერს. ძირითადი კამერა 5 მეგაპიქსელიანია და აქვს 4-ჯერადი ციფრული ზუმი. ვიდეო გადაღება წარმოებს HD ფორმატში 720p რეზოლუციით. ფრონტალური კამერა არ გააჩნია. 

აპარატში ინტეგრირებულია GPS, A-GPS და Glonass. ოპერატიული მეხსიერება 512 მეგაბაიტიანია, ხოლო ჩაშენებული მეხსიერება 8 გიგაბაიტიანი, რომლის გაზრდაც შესაძლებელია 64 გიგაბაიტამდე microSD ტიპის ბარათით. Microsoft OneDrive-ის ღრუბლოვანი მეხსიერება 15 გიგაბაიტამდეა. 

სმარტფონი აღჭურვილია 1430 mAh-ანი აკუმულატორით, რომელიც აპარატს აძლევს შესაძლებლობას იმუშაოს 360 საათი მოლოდინის რეჟიმში და 14.8 საათი სასაუბრო რეჟიმში. აქვს ფართო საკომუნიკაციო საშუალებები, მათ შორის: Web-ბრაუზერი, HSDPA, WiFi, სტერეო Bluetooth, და USB-პორტი. აუდიო გასასვლელის ზომა 3.5 მმ შეადგენს.

მთლიანობაში Nokia Lumia 520-მა მიიღო დადებითი შეფასებები, როგორც ბიუჯეტურმა სმარტფონმა ფასისა და ხარისხის კარგი თანაფარდობით. აპარატის ღირსებად დასახელებულია მაღალი მწარმოებლურობა, გამოსახულების კარგი ხარისხი, სენსორული ეკრანი, რომელიც რეაგირებს არა მარტო ხელებზე (მათ შორის ხელთათმანებზე), არამედ საგნებზედაც კი.

## რესურსები ინტერნეტში
* Nokia Lumia 520 

## იხილეთ აგრეთვე
* Microsoft Lumia
* Nokia Lumia 525
* Nokia X, X+, XL
* Nokia Lumia 530
* Nokia Lumia 635/630

## სქოლიო
კატეგორია:Windows Phone
კატეგორია:სმარტფონები
კატეგორია:Nokia-ს მობილური ტელეფონები
Nokia Lumia 930

**Nokia Lumia 930** — სმარტფონი, რომელიც შემუშავებულია Microsoft Mobile-ის მიერ. მუშაობს საოპერაციო სისტემა Windows Phone 8.1-ზე. აპარატი ანონსირებული იყო Microsoft Build 2014-ზე 2014 წლის 2 აპრილს. ხელმისაწვდომია 2014 წლის ივნისიდან. Nokia Lumia 930 არსებითად Nokia Lumia Icon-ის ვერსიაა, რომელიც მხოლოდ ამერიკის სეერთებულ შტატებშია ხელმისაწვდომი. 

Nokia Lumia 930 და Nokia Lumia Icon დიზაინითა და ტექნიკური მონაცემებით, მათ შორის განსხვავება მხოლოდ იმაში მდგომარეობდა, რომ Nokia Lumia 930 გაშვებულია საოპერაციო სისტემა Windows Phone 8.1-ზე, ხოლო Nokia Lumia Icon Windows Phone 8-ზე, თუმცა 2015 წლის 11 თებერვლიდან უკანასკნელი ისიც საოპერაციო სისტემა Windows Phone 8.1-ზე გაეშვა.

Nokia Lumia 930 წარმოდგენილია სენსორული 5 დუიმიანი ClearBlack, OLED ძირითადი ეკრანით, რომელიც გამოსახავს 16 მილიონ ფერს. გააჩნია აგრეთვე ორიენტაციისა და სიახლოვის სენსორები. აქვს ZEISS ლინზით აღჭურვილი 20 მეგაპიქსელიანი კამერა. ვიდეო გადაღება FullHD ფორმატში წარმოებს, რომლის რეზოლუცია 1080p 920x1080 შეადგენს. აპარატის ჩაშენებული მეხსიერება  32 გიგაბაიტს აღწევს, ხოლო დიდი მოცულობის ოპერატიული მეხსიერება მეხსიერება 2 გიგაბაიტიანია. სმარტფონი აღჭურვილია ძლიერი, 2420 mAh-ანი, აკუმულატორით, რომელიც აპარატს აძლევს შესაძლებლობას იმუშაოს 432 საათი მოლოდინის რეჟიმში და 11.5 საათი სასაუბრო რეჟიმში. იწონის 167 გრამს.

## იხილეთ აგრეთვე
*Microsoft Lumia
*Nokia Lumia Icon

## რესურსები ინტერნეტში
* Nokia Lumia 930  
* Nokia Lumia 930 specifications  

## სქოლიო
კატეგორია:Windows Phone
კატეგორია:სმარტფონები
კატეგორია:Nokia-ს მობილური ტელეფონები
Nokia Lumia 830

**Nokia Lumia 830** — სმარტფონი, რომელიც შემუშავებულია Microsoft Mobile-ის მიერ. მუშაობს საოპერაციო სისტემა Windows Phone 8.1-ზე. აპარატი ანონსირებული იყო Internationale Funkausstellung Berlin-ში 2014 წლის 4 სექტემბერს და ხელმისაწვდომი გახდა 2014 წლის ოქტომბერში. იგი არის Nokia Lumia 820 მემკვიდრე და გაყიდულია როგორც „შესაძლებელი ფლაგმანი“. 

Nokia Lumia 830 წარმოდგენილია სენსორული 5 დუიმიანი ClearBlack ძირითადი ეკრანით, რომელიც გამოსახავს 16 მილიონ ფერს. გააჩნია აგრეთვე ორიენტაციისა და სიახლოვის სენსორები. აქვს Quad-core CPU, Qualcomm Snapdragon™ 400 1.2გჰც პროცესორი, 16 გიგაბაიტიანი ჩაშენებული მეხსიერება, რომლის მოცულობის გაზრდა microSD ტიპის ბარათის მეშვეობით შესაძლებელია 128 გიგაბაიტამდე. ოპერატიული მეხსიერება შეადგენს 1 გიგაბაიტს. აქვს 10 მეგაპიქსელიანი კამერა ZEISS ლინზით, ხოლო ფრონტალური კამერა 0.9 მეგაპიქსელიანია, რომელსაც, თავის მხრივ, აქვს HD ვიდეო გადაღების მხარდაჭერა 1280x720 გაფართოებით. აპარატი აღჭურვილია ძლიერი, 2200 mAh-ანი, აკუმულატორით, რომელიც აპარატს აძლევს შესაძლებლობას იმუშაოს 528 საათი მოლოდინის რეჟიმში და 14.9 საათი სასაუბრო რეჟიმში. Nokia Lumia 830 იწონის 150 გრამს.

## რესურსები ინტერნეტში
* Nokia Lumia 830 
* Nokia Lumia 830 specifications 

## სქოლიო
კატეგორია:Windows Phone
კატეგორია:სმარტფონები
Nokia Lumia 1020

**Nokia Lumia 1020** — სმარტფონი, რომელიც შემუშავებულია Nokia-ის მიერ. მუშაობს საოპერაციო სისტემა Windows Phone 8.1-ზე. აპარატის საზეიმო გახსნა მოხდა 2013 წლის 11 ივლისს აშშ-ის ქალაქ ნიუ-იორკში. მართალია იგი წარმოდგენილია საოპერაციო სისტემა Windows Phone 8-ზე, თუმცა ხელმისაწვდომია Windows Phone 8.1-ც. მისი კონტენტი შეიცავს Nokia's PureView ტექნოლოგიას. აღჭურვილია ზემგრძნობიარე 4.5-დუიმიანი ეკრანით, რომლის გაფართოება HD+ (1280x768) უდრის. დისპლეი შესრულებულია AMOLED-ის მეშვეობით და დაცულია მტკიცე Corning Gorilla Glass 3 მინით. აგრეთვე, აპარატში ჩასმულია ორბირთვიანი პროცესორი, რომლის სიხშირეა 1,5 GHz. აქვს Qi-ის სტანდარტის ინდუქციური დამუხტვის მხარდაჭერა. გააჩნია ძირითადი 41 მეგაპიქსელიანი Carl Zeiss ლინზით აღჭურვილი ფოტოკამერა, Xenon-ის ტიპის განათებით და 3-ჯერადი მაღალი რეზოლუციის ზუმით, ხოლო ვიდეო გადაღება წარმოებს Full HD ფორმატში 1080p რეზოლუციით. ჩაშენებული მეხსიერება 32 გიგაბაიტიანია. 2014 წლის იანვარში Nokia-მ გამოუშვა ჩაშენებული პროგრამული უზრუნველყოფის განახლება Nokia Lumia 1020 „Black“, რომელშიც დამატებულია ახალი სხვადასხვა თავისებურებები.

## იხილეთ აგრეთვე
*Microsoft Lumia

## რესურსები ინტერნეტში
* Nokia Lumia 1020 device specification 
* Google Image: Nokia 1020 Pureview sample, review and user images, >20&nbsp;MPix

## სქოლიო
კატეგორია:Windows Phone
კატეგორია:სმარტფონები
კატეგორია:Nokia-ს მობილური ტელეფონები
Windows Phone 8

**Windows Phone 8** — მობილური ოპერაციული სისტემის Windows Phone-ის მეორე თაობა Microsoft-სგან. გამოშვებულია 2012 წლის 29 ოქტომბერს. ისევე როგორც მისი წინამორბედი იყენებს Metro design language-ზე დაფუძნებულ flat user interface-ს. Windows Phone 8-ს მოჰყვა Windows Phone 8.1, რომელიც წარმოდგენილი იყო 2014 წლის 2 აპრილს.

Windows Phone 8 ცვლის Windows Phone 7-ის არქიტექტურაზე დაფუძნებულ Windows CE-ს, Windows NT kernel-თან ერთად, რომელიც გამოჩენილია Windows 8-ში. Windows Phone 7 მიმდინარე მოწყობილობებს არ შეუძლიათ მართონ ან განაახლონ Windows Phone 8 და ახალი აპლიკაციები შედგენილი სპეციალურად Windows Phone 8-სთვის, რომელიც არ არის ხელმისაწვდომი Windows Phone 7 მოწყობილობებისთვის. დეველოპერებს შეუძლიათ მათი აპლიკაციები ხელმისაწვდომი გახადონ Windows Phone 7 და Windows Phone 8 მოწყობილობებისთვის და ორივე პლატფორმის სამიზნე დანიშნულებაა ჯეროვანი SDKs Visual Studio-ში.

Windows Phone 8-ის მოწყობილობები წარმოებულია Nokia, HTC, Samsung და Huawei-ის მიერ.

## რესურსები ინტერნეტში
* ოფიციალური საიტი (არქივი)
 
## სქოლიო
გენდერული იდენტობა

**გენდერული იდენტობა** — ადამიანის შინაგანი, პირადი გრძნობა, რომელიც ამა თუ იმ გენდერისადმი მიკუთვნებულობას ეხება. ტრანსგენდერი ადამიანების შემთხვევაში, დაბადებისას მინიჭებული სქესი და მათი შინაგანი გენდერული იდენტობა არ ემთხვევა ერთმანეთს.

## გენდერული იდენტობის აშლილობა
გენდერული იდენტობის აშლილობა — ამერიკის ფსიქიატრთა ასოციაციის მიერ გამოცემულ მენტალურ დაავადებათა მეოთხე დიაგნოსტიკურ და სტატისტიკურ სახელმძღვანელოში შესული საკამათო დიაგნოზი, რომელიც ტრანსგენდერი და სხვა გენდერულად ცვალებად ადამიანებს ენიჭება. იქიდან გამომდინარე, რომ ამ დიაგნოზის მიხედვით ტრანსგენდერი ადამიანების მდგომარეობა „აშლილობად“ მოიხსენიება, ტერმინი „გენდერული იდენტობის აშლილობა“ ხშირად დამამცირებლად მიიჩნევა. დიაგნოზი ხშირად ენიჭებათ ბავშვებს, რომლებიც არ არიან მათთვის მიწერილი გენდერული ნორმების მიმართ კონფორმულები ჩაცმულობის, თამაშისა და ქცევის მხრივ. ასეთ ბავშვებს ინტენსიურ ფსიქოთერაპიას უქვემდებარებენ, ისევე, როგორც ქცევის შეცვლასა და ინსტიტუციონალიზაციას. გენდერული იდენტობის აშლილობა ცვლის უფრო მოძველებულ „გენდერული დისფორიის“ ტერმინს.

## გენდერული თვითგამოხატვა
გენდერული თვითგამოხატვა — ადამიანის გენდერული იდენტობის გარეგანი გამოხატვა, რომელიც ხშირად „ფემინურ“, „მასკულინურ“ ან გენდერულად ცვალებად ქცევაში, ჩაცმის სტილში, ვარცხნილობაში, ხმასა ან სხეულებრივ მახასიათებლებში გამოიხატება. როგორც წესი, ტრანსგენდერი ადამიანები ცდილობენ საკუთარი გენდერული თვითგამოხატვა შეუსაბამონ თავიანთ გენდერულ იდენტობას და არა თავიანთ ბიოლოგიურ სქესს.

## იხილეთ აგრეთვე 
* გენდერი

## რესურსები ინტერნეტში
* გენდერული იდენტობა
* სქესი, გენდერი და გენდერული იდენტობა

## სქოლიო
კატეგორია:ლგბტ ტერმინები
კატეგორია:გენდერი